Månedsbrev for avd. BLÅ November

**Oktober :**

**Vennskap og Høst:**

Temaet vennskap har vært hovedfokuset denne måneden. Både i samlingen, i smågrupper og i frileken har vi lagt til rette for at barna skal få erfare og lære hvordan man «gjør» vennskap. Dette har vi gjort ved å sette ord på hva barna føler, samt lagt til rette for lek og samspill, hjulpet dem med å løse konflikter når disse har oppstått, vist visuelle bilder som henger på veggen i samlingskroken våres. Dette kan for eksempel være når et barn blir sint, dersom et annet barn har tatt fra barnet en leke. Det kan også være når barna tilbyr hverandre en hjelpende hånd, og vi setter ord på at det føles godt å få hjelp og at den andre blir glad.

Vi hører at temaet setter spor. Vi hører noen barn sier, «vi må samarbeide, trøste, skal vi leke sammen».

I denne måneden har noen av turene våres utgått på grunn av flere fagdager, fagprøven til Susana og ferieavvikling. Men vi har likevel vært mye ute i barnehagens uteområde.

**Vi fortsetter med temaet vennskap og følelser i November.**

**Mål :**

Hovedmålet er fremdeles at barna skal få oppleve trygghet, tilhørighet og trivsel i barnehagen. Ut ifra dette har vi satt oss noen konkrete mål denne måneden. Både i planlagte og spontane situasjoner ønsker vi at barna skal lære om og få erfaring med følelsene GLAD, LEI SEG, SINT. Dette gjør vi ved å lese boken om følelser, se på ulike bilder om følelser og snakke om det sammen i samlingen, male, høre på musikk. Vi voksne dramatiserer for barna. Det er viktig at den voksne tone seg inn barnets følelse, slik at barnet føler seg forstått, sette ord på barnets følelse og snakke om det. Det hjelper barnet med å regulere sine følelser.

**Lek :**

Mål: Bidra til at barna får felles erfaringer som grunnlag for lek og legge til rette for utvikling av leketemaer.

Barna skal mestre ferdigheter både for å komme inn i lek, og opprettholde den. Barns lek kan være komplisert, og noen leker krever erfaring og øvelser.

I denne måneden skal vi fokusere på rollelek butikklek. Barna liker å lage kaker og supper som de liker å selge. Vi skal gi barna erfaring med å stå i kassen og selge matvarer, være den som skal kjøpe, lage penger og gjøre lekerommet vårt om til butikk.

**Superklubben:**

Hovedtema for tiden er vennskap og felleskap, og denne måneden har vi ekstra fokus på følelser. Vi har også fokus på at barna skal bruke sansene, vi kommer til å lage høstbilder, spille ulike spill, maler en følelse med stemningsfull musikk, har forskjellige regelleker og har sanger, rim og regler om følelser.

**Annen info:** I november blir det foreldresamtale for alle. Møtene avholdes i 3 etg. Dere vil få et skriv dere kan gjøre dere notater på før møte, og et tidspunkt for samtalen. Jeg (Amina) og Egil kommer til å dele på foreldresamtalene.

**Bursdag: Hipp hipp hurra for Marco 4 år ( 8.November)**

Hilsen Egil, Julie, Susana og Amina